**NOTĂ INFORMATIVĂ**

Proiectul Ordinului Serviciului Fiscal de Stat, prin care se operează modificări la Ordinul Inspectoratului Fiscal Principal de Stat nr.1164 din 25 octombrie 2012 cu privire la aprobarea formularului Declaraţiei privind TVA şi a Modului de completare a Declaraţiei privind TVA, este elaborat în temeiul modificărilor operate la Codul fiscal, prin Legea pentru modificarea unor acte normative nr. 356/2022 (Legea privind politica fiscal bugetară pentru anul 2023).

Astfel, ca rezultat al implementării noului concept de aplicare a TVA la serviciile de import în urma modificărilor operate în articolele 101 alin. (1), 102 alin. (1), 107 alin. (9) și 115 alin. (2) din Codul fiscal, se exclude obligația reflectării TVA spre achitare la buget (boxa 20 din declarație) aferente importului de servicii.

Suma TVA aferentă serviciilor de import va participa la determinarea obligațiilor prin includerea ei în cuantumul taxei calculate pentru livrările impozabile (boxele 10 și 11 din declarație) și exercitarea concomitentă a dreptului la deducere (boxa 17 din declarație).

De asemenea, a apărut necesitatea modificări modului de completare a Declarației privind TVA în legătură cu modificările operate la articolul 102 din Codul fiscal, care după alineatul (4) a fost completat cu alineatele (41), (42) și (43), prin care se specifică modalitatea de reflectare în declarația TVA a ajustărilor aferente cazurilor:

- înregistrării de către subiecții impozabili pe parcursul anului calendaristic a unui volum nesemnificativ de livrări scutite de TVA fără drept de deducere, care nu urmează să depășească 5 % din cifra de afaceri;

 - de modificare a costului de deviz al construcției clădirilor care includ spații ce constituie atât obiecte impozabile, cât și scutite de T.V.A. fără drept de deducere, precum și la schimbarea destinației mărfurilor utilizate la construcția clădirilor care includ spații pentru care se aplică regim fiscal general și scutirea de TVA fără drept de deducere.

Modificările la ordinul menționat urmează a fi aplicabile la perfectarea Declaraţiilor TVA pentru perioadele fiscale începînd cu luna ianuarie 2023.